যোৱা কিছু বছৰৰ পৰা মহিলা গাড়ী চালকৰ প্ৰয়োজনীয়তাৰ কথা চৰ্চিত হৈ আহিছে। সকলোৰে একেটাই প্ৰশ্ন - মহিলাৰ সুৰক্ষা, বিশেষকৈ মহিলাই অকলে ভ্ৰমণ কৰা সময়ৰ নিৰাপত্তা। গাড়ী চালক আৰু মহিলা যাত্ৰীৰ সুবিধা হোৱাকৈ বহুকেইটা কেব ছাৰ্ভিচত মহিলা গাড়ী চালকৰ ব্যৱস্থা আছে। অ ’ লাৰ লক্ষ্য ইয়াতকৈও আৰু এঢাপ আগত। মহিলা এগৰাকীক কেৱল কেব ড্ৰাইভাৰ হিচাপে নহয়, এগৰাকী মহিলা উদ্যোগী হিচাপে গঢ়ি তুলিব বিচাৰে অ ’ লাই। “ আমাৰ উদ্দেশ্য আছিল গাড়ী চালনাৰ পেছাৰ সৈতে খাপ খাব পৰাকৈ মহিলা সবলীকৰণৰ বাবে বাস্তৱিক এটা মডেল প্ৰস্তুত কৰা। লগতে মহিলা সকলক নিজে এগৰাকী উদ্যোগী হোৱাত সহায় আগবঢ়োৱা। ” অ ’ লাৰ মাৰ্কেটিং কমিউনিকেচনৰ সঞ্চালক আনন্দ সুব্ৰমন্যমৰ মন্তব্য এয়া। কেইমাহমানৰ আগতে অ ’ লা কেবচে আৰম্ভ কৰে অ ’ লা পিংক। অ ’ লা পিংকৰ বাবে বিষেশভাৱে মানুহ আনি প্ৰশিক্ষণ দিয়াৰ ব্যৱস্থা কৰা হৈছে। শেহতীয়াভাৱে অ ’ লা পিংকে “ এমপাৱাৰ প্ৰগতি ” ৰ সৈতে এক বুজা পৰাৰ চুক্তিত মিলিত হৈছে। “ এমপাৱাৰ প্ৰগতি ” এটা বিনিয়োগকাৰী প্ৰতিষ্ঠান। যিটোৱে ৰাষ্ট্ৰীয় দক্ষতা বৃদ্ধি নিগম (NSDC) আৰু অট ’ ম ’ টিভ স্কিলছ ডেভলপমেন্ট কাউঞ্চিলত মহিলা সৱলীকৰণ আৰু মহিলা গাড়ীচালকৰ বাবে মটৰগাড়ীৰ ক্ষেত্ৰত দক্ষতা বৃদ্ধিৰ প্ৰশিক্ষণৰ বাবে বিনিয়োগ কৰিব। ‘ পিংক কেবচ ’ ৰ জড়িয়তে অ ’ লাই মহিলাক ড্ৰাইভিং কেৰিয়াৰ হিচাবে বাছি ল ’ বলৈ উৎসাহিত কৰাৰ উদ্যোগ লৈছে।সমাজৰ সা-সুবিধাৰ পৰা বঞ্চিত অঞ্চল সমূহৰ মহিলা সকলক সুবিধা দিয়াই অ ’ লাৰ মূল লক্ষ্য। প্ৰশিক্ষণত গাড়ী চালনাৰ নিয়ম আৰু অভ্যাস, প্ৰাথমিক মেকানিকেল কাম-কাজ আৰু মেপ ৰিডিং শিকোৱা হ ’ য়। মহিলা সকলক কথা- বতৰাৰ ধৰণ, স্পকেন ইংলিছ, প্ৰযুক্তিবিদ্যাৰ আভাষ, আচাৰ- ব্যৱহাৰ, শিষ্টাচাৰ আৰু বাট-পথৰ প্ৰশিক্ষণো দিয়া হ ’ য়। প্ৰাৰম্ভিক বাচনি প্ৰক্ৰিয়াত চোৱা হ ’ য় মহিলা সকলৰ গাড়ী চলোৱাৰ বৈধ অনুজ্ঞাপত্ৰ আছেনে নাই। “ অ ’ লাই মহিলাসকলক কাম আৰম্ভ কৰিবৰ বাবে এক আন্তঃগাঠনি দিছে, আৰ্থিক বিকল্প আৰু পৌনঃপূনিক উপাৰ্জনৰ সুবিধা দিছে। অ ’ লাত ড্ৰাইভাৰ হিছাপে কাম কৰাৰ আগতে প্ৰশিক্ষণ নথকা সকলক প্ৰশিক্ষণ দি লোৱা হয়। ” আনন্দ সুব্ৰমন্যমে ক ’ লে এনেদৰে। অন্যান্য ড্ৰাইভাৰৰ দৰে মহিলা ড্ৰাইভাৰ সকলৰো ব্যক্তিগত আৰু পেছাদাৰী কে ’ ৱাইচি (KYC) ৰ প্ৰয়োজন। সম্পূৰ্ণ স্বচ্ছতা আৰু সুৰক্ষাৰ বাবে সকলো ড্ৰাইভাৰৰ অপৰাধী কাৰ্য্যকলাপৰ বিচাৰ আৰু পুলিচ ভেৰিফিকেশ্বন অ ’ লা এপচত সংযোযিত কৰা হৈছে। আনন্দে কোৱা মতে এই কামটো কৰিবলৈ তেওঁলোকে অ ’ থব্ৰিজ নামৰ ভাৰতৰ আগশাৰীৰ প্ৰতিষ্ঠান এটাৰ সহায় লৈছে। লগতে আইএছঅ আৰু আইএছঅ- আইএছএমএছ ৰ স্বীকৃতি প্ৰাপ্ত কেইবাটাও প্ৰতিষ্ঠানৰো সহায় লোৱা হৈছে। এগৰাকী দক্ষ ড্ৰাইভাৰ গঢ়ি তোলাৰ বাবে দিয়া প্ৰশিক্ষণৰ বাহিৰেও, অ ’ লাই মহিলা ড্ৰাইভাৰ সকলক অন্যধৰণেও সহায় কৰে। প্ৰতিদিনে কিস্তি দিব পৰাকৈ এছবিআই, শ্ৰীৰাম ট্ৰেন্সপৰ্ট ফাইনেন্স কম্পেনী, মহিন্দ্ৰা ফাইনেন্স আদিৰ দৰে প্ৰতিষ্ঠানৰ পৰা ঋণ ল ’ বলৈ সুবিধা কৰি দিয়ে যাতে এগৰাকী ড্ৰাইভাৰ এগৰাকী উদ্যোগীলৈ ৰূপান্তৰ হ ’ ব পাৰে। ড্ৰাইভাৰ এগৰাকীয়ে নিজে এখন গাড়ী কিনিব পৰাকৈ অ ’ লাৰ ১০০ কোটী টকাৰ নিজস্ব পুঁজি এটাও আছে। এগৰাকী সফল মহিলা ড্ৰাইভাৰ উদ্যোগী ৰেণুকা দেৱীয়ে কোৱা মতে- তেওঁ সদায়েই এগৰাকী স্বাধীন নাৰী হ ’ ব বিচাৰিছিল আৰু এইক্ষেত্ৰত সহায় কৰিলে অ ’ লাই। দুবছৰ পূৰ্বে তেওঁ এখন গাড়ীৰে ব্যৱসায় আৰম্ভ কৰিছিল, আজি তেওঁৰ সাতখন গাড়ী আছে। আটাইকেইখনেই জড়িত হৈ আছে অ ’ লাৰ সৈতে। উপৰুৱা উপাৰ্জনৰ বাবে আৰম্ভ কৰা ব্যৱসায়টো আজি ৰেণুকাৰ পৰিয়ালটোৰ উপাৰ্জনৰ মূল উৎস। ৰেণুকাৰ ভাষ্য- “ মই অ ’ লাৰ সৈতে জড়িতহৈ খুবেই সুখী, যিহেতু অ ’ লাৰ পৰা মই যথেষ্ট সহায় পাইছো। ড্ৰাইভাৰ সকলেও নতুন প্ৰযুক্তিৰ শিক্ষা পাইছে যাৰ সহায়ত গ্ৰাহক পোৱাত সহায়ক হৈছে। ” ড্ৰাইভাৰ আৰু যাত্ৰী উভয়ৰে সুৰক্ষাৰ বাবে, অ ’ লাই কেইবা তৰপীয়া নিৰাপত্তাৰ ব্যৱস্থা ৰাখিছে। অ ’ লাৰ এপচত এছঅ ’ এছ ৰ সুবিধা আছে য ’ ত জিপিআৰএছৰ জড়িয়তে পৰিয়ালৰ কোনো সদস্যলৈ এছএমএছ আৰু ই-মেইল কৰি সময়ত অনুসৰি যাত্ৰাৰ বিবৰণ প্ৰেৰণ কৰা হ ’ য়। “ গ্ৰাহকক কোন সময়ত লাগে, যিকোনো সময়তে জনাব পৰাকৈ অ ’ লাৰ ২৪x৭ কল চেন্টাৰৰো সুবিধা আছে। ইয়াৰ বিপৰীতে প্ৰতিখন কেব অ ’ লাই ট্ৰেক কৰে। অ ’ লাৰ মান অটুত ৰাখিবৰ বাবে আমাৰ ফিডবেক ৰেটিং ছিষ্টেম এটাও আছে। ” – আনন্দৰ বক্তব্য। মহিলা ড্ৰাইভাৰে অসহজ অনুভৱ কৰিলে যিকোনো মুহূৰ্ত্বত বুকিং প্ৰত্যাখ্যান কৰাৰ স্বাধীনতা তেঁওলোকৰ আছে। আনন্দে কয় - “ তেওঁলোকে ২৪ ঘন্টাই ড্ৰাইভাৰ ছাপৰ্ট টীমকো যোগাযোগ কৰিব পাৰে। অতিৰিক্ত নিৰাপত্তা ব্যৱস্থা অহৰহ সাজু থাকে ” আন এগৰাকী মহিলা ড্ৰাইভাৰ উদ্যোগী শিৱাৰ ভাষ্য - “ মই অ ’ লাত যোগ দিয়া দুমাহ হ ’ ল আৰু মই পোৱা বুকিঙকলৈ মই খুবেই সুখী। মই খুব ভাল ব্যৱহাৰ পাওঁ আৰু যি সময়তে বিচাৰোঁ সেই সময়তে কাম কৰাৰ স্বাধীনতা পাওঁ। পৰিয়াল আৰু কামৰ সময় ধুনীয়াকৈ মিলাই ল ’ ব পাৰোঁ। ” অ ’ লাৰ ৭০ শতাংশতকৈও অধিক ড্ৰাইভাৰেই নিজে একোগৰাকীকৈ উদ্যোগী। ইয়াৰ উপৰিও অ ’ লাৰ সহায়ত বহুলোকে টাটা, নিছান, মাৰুতী, ফৰ্ড আৰু মহিন্দ্ৰাৰ দৰে ক ’ ম্পানীৰ পৰা গাড়ী ক্ৰয় কৰিছে।অ ’ লাই নিৰ্মাণ প্ৰতিষ্ঠানৰ লগতে বিত্তীয় প্ৰতিষ্ঠানৰ লগতো সু-সম্পৰ্ক গঢ়ি তুলিছে যাতে ড্ৰাইভাৰ সকলে কম দামত গাড়ী কিনিব পাৰে। অ ’ লাই দাবী কৰে সমগ্ৰ দেশৰ ১৫,০০০ তকৈও অধিক ড্ৰাইভাৰ ইয়াৰ জড়িয়তে উপকৃত হৈছে। অ ’ লাৰ লক্ষ্য পৰবৰ্তী তিনি বছৰত ৫০,০০০ মহিলা ড্ৰাইভাৰক এই সুবিধা দিয়া। আৰু অ ’ লাৰ এই লক্ষ্য পূৰণৰ বাবে ৰাষ্ট্ৰীয় আৰু স্থানীয় পৰ্যায়তো বিভিন্ন প্ৰতিষ্ঠানৰ লগত অংশীদাৰীত্ব চুক্তি কৰিছে। ইয়াৰ ভিতৰত আছে- অল ইণ্ডিয়া ৱ ’ মেনছ এডুকেচন ফাণ্ড এছ ’ ছিয়েছন (AIWEFA), দিল্লী, এছ ’ ছিয়েছন ফৰ নন-ট্ৰেডিছনেল এমপ্লয়মেন্ট ফৰ ৱ ’ মেন (ANEW), চেন্নাই আৰু এঞ্জেল কেব ছাৰ্ভিছ, বাংগালুৰু। “ অ ’ লা, ইপি আৰু এএছডিচি একেলগ হৈ, মহিলা ড্ৰাইভাৰ- উদ্যোগীৰ বাবে উপযোগী কেৰিয়াৰৰ সৃষ্টিৰে তেওঁলোকৰ জীৱিকা সুনিশ্চিত কৰাৰ বাবে বদ্ধপৰিকৰ ” - এয়া আনন্দৰ ভাষ্য। Related Stories March 14, 2017 Stories by Team Asamiya